‘સાચું કહું તો આ માયા અત્યારની નથી. વર્ષો જૂની છે, તમે થોડા વર્ષ લંડન ભણવા ગયા હતા ત્યારની, ત્યારે તમે પિક્ચર પોસ્ટકાર્ડ્સ મોકલતાં ને તમારો ભત્રીજો ચીકુ મને આપવા આવતો, અને યાદ છે એક પોસ્ટકાર્ડના જવાબમાં હું ચાર પાનાંના લાંબા લાંબા પત્રો લખતી… સ્મરણમાં તો ત્યારથી કોતરાઈ ગયેલું હતું.’ આરુષિ અતીતમાં ઝાંકીને યાદ તાજી કરતી રહી ને તેનો રતુંબડો ચહેરો એને જાણે ત્યારની આરુષિ બનાવી રહ્યો.